*Κύκλος χρωμάτων*, 1961
Ο **Γιοχάνες Ίττεν** (*Johannes Itten*, 11 Νοεμβρίου 1888 - 25 Μαρτίου 1967) ήταν Ελβετός ζωγράφος, σχεδιαστής, συγγραφέας, δάσκαλος και θεωρητικός της τέχνης που συνδέθηκε με τη σχολή Μπαουχάους.

Βιογραφία
---------

### Τα πρώτα χρόνια

Γεννήθηκε στο Südern-Linden της Ελβετίας. Την περίοδο 1904-6 εκπαιδεύτηκε ως δάσκαλος της πρωτοβάθμιας εκπαίδευσης στη Βέρνη, ερχόμενος σε επαφή με τις καινοτόμες ιδέες του παιδαγωγού Φρίντριχ Βίλχελμ Φρέμπελ, αλλά και την ψυχανάλυση. Το 1909 αποφάσισε να αφιερωθεί στη ζωγραφική και γράφτηκε στη Σχολή Καλών Τεχνών της Γενεύης, ωστόσο απογοητευμένος από την εμπειρία του με τους δασκάλους του, επέστρεψε για ένα διάστημα στη Βέρνη. Επιστρέφοντας στη Γενεύη, παρακολούθησε τα μαθήματα του Ελβετού ζωγράφου Eugène Gilliard (1861–1921), ενώ το 1913 μετέβη στη Στουτγκάρδη για σπουδές στην ακαδημία του Adolf Hölzel, πρωτοπόρου στο είδος της αφηρημένης τέχνης. 

### Τα πρώτα έργα και η καταξίωση

Ήρθε σε επαφή με τις περιοδικές εκδόσεις του κινήματος του *Γαλάζιου Καβαλάρη* (*Der Blaue Reiter*) και από το 1915 χρονολογούνται μερικοί από τους πρώτους σημαντικούς πίνακες που φιλοτέχνησε, όπως ο *Καλός Σαμαρείτης*, καθώς και οι πρώτες αφηρημένες συνθέσεις του. Υπήρξε ιδρυτής μίας ιδιωτικής σχολής καλών τεχνών, χρησιμοποιώντας μη συμβατικές μεθόδους διδασκαλίας με στόχο τη μάθηση μέσα από τη δημιουργία και το παιχνίδι. Τον Οκτώβριο του 1919 διορίστηκε ως δάσκαλος στη σχολή Μπαουχάους της Βαϊμάρης, αναλαμβάνοντας τα εργαστήρια της ξυλουργικής, της τοιχογραφίας και της επεξεργασίας του μετάλλου. Υπήρξε μία από τις πιο επιδραστικές προσωπικότητες της σχολής και εκείνος που διαμόρφωσε και δίδασκε τον πρώτο κύκλο σπουδών της (*Vorkurs*), ένα προπαρασκευαστικό στάδιο διάρκειας έξι μηνών. Από τις αρχές της δεκαετίας του 1910 συνδέθηκε στενά με το συγκριτικό θρησκευτικό κίνημα *Mazdaznan*, βασισμένο σε ιδέες του Χριστιανισμού και του Ζωροαστρισμού. Ο Ίττεν ενσωμάτωσε στοιχεία του κινήματος αυτού στη διδασκαλία του, καθιερώνοντας για παράδειγμα ειδικό διαιτολόγιο ή ασκήσεις διαλογισμού, ενώ αρκετοί μαθητές ακολούθησαν το παράδειγμά του, γεγονός που οδήγησε τελικά στη δημιουργία μίας διακριτής ομάδας μαθητών, οπαδών του Mazdaznan, επιφέροντας πόλωση στις τάξεις της σχολής.

### Η αποχώρηση από το Μπαουχάους

Το 1923 αποχώρησε από τη σχολή Μπαουχάους και μετέβη στην κοινότητα Mazdaznan του Herrliberg, όπου λειτούργησε εργαστήριο υφαντουργίας. Τρία χρόνια αργότερα ίδρυσε νέα σχολή ζωγραφικής, γραφικών τεχνών, φωτογραφίας και αρχιτεκτονικής στο Βερολίνο, ενώ από το 1932 μέχρι το 1938 ανέλαβε τη διεύθυνση της Flächenkunstschule του Κρέφελντ, στη Βόρεια Ρηνανία-Βεστφαλία. Έργα του παρουσιάστηκαν στην έκθεση «Εκφυλισμένης τέχνης» των Εθνικοσοσιαλιστών που διοργανώθηκε το 1937 στο Μόναχο. Ο Ίττεν μετανάστευσε για ένα μικρό χρονικό διάστημα στην Ολλανδία και κατόπιν επέστρεψε στην Ελβετία όπου ανέλαβε τη διεύθυνση του Μουσείου Βιομηχανικού Σχεδιασμού (*Museum für Gestaltung*) της Ζυρίχης, μέχρι το 1954.

Γραπτά έργα
-----------

* *Kunst der Farbe* (Ravensburg, 1961)
* *Gestaltungs- und Formenlehre. Mein Vorkurs am Bauhaus und später* (Ravensburg, 1963)

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb119083238. Ανακτήθηκε στις 10  Οκτωβρίου 2015.
2. ↑  «Johannes Itten» (Ολλανδικά) 41201.
3. ↑  «Johannes Itten». (Αγγλικά) *Benezit Dictionary of Artists*. Oxford University Press. 2006. B00092669. ISBN-13 978-0-19-977378-7.
4. ↑  *Éditions Larousse*.
5. ↑  «Johannes Itten». (Ολλανδικά) *RKDartists*. 41201.
6. ↑  «Johannes Itten». *SIKART*. 4023401.
7. ↑  (Αγγλικά) *Museum of Modern Art online collection*. 2843. Ανακτήθηκε στις 4  Δεκεμβρίου 2019.
8. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb119083238. Ανακτήθηκε στις 10  Οκτωβρίου 2015.
9. ↑  *The Fine Art Archive*. cs.isabart.org/person/59181. Ανακτήθηκε στις 1  Απριλίου 2021.
10. ↑  33967. Ανακτήθηκε στις 4  Δεκεμβρίου 2019.
11. ↑  «Gesamtkomposition des Velum». Ανακτήθηκε στις 7  Σεπτεμβρίου 2021.
12. ↑  Société des auteurs dans les arts graphiques et plastiques: «Liste des auteurs au 07/01/2019». *Membership list at 07/01/2019*. Société des auteurs dans les arts graphiques et plastiques. 2019. Ανακτήθηκε στις 20  Σεπτεμβρίου 2020.
13. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 1197256423. Ανακτήθηκε στις 2022.
14. ↑  www.sikkensprize.org/winnaar/johannes-itten/. Ανακτήθηκε στις 18  Απριλίου 2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιοχάνες Ίττεν** |

* Η Τέχνη του Χρώματος του Γιοχάνες Ίττεν[*νεκρός σύνδεσμος*]
* Bauhaus Archiv. Museum of Design (Αγγλικά)
* Die Johannes-Itten-Stiftung (Γερμανικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 71392512
* **Europeana**: agent/base/64366
* **ΕΒΕ**: 334419
* LCCN: n50037690
* ISNI: 0000 0001 0913 4724
* GND: 118710990
* SUDOC: 026931923
* BNF: cb119083238 (data)
* BIBSYS: 90094721
* ULAN: 500029154
* HDS: 022036
* NLA: 35238037
* NDL: 00444334
* NKC: xx0086703
* BNE: XX1322380
* SIKART: 4023401
* RKD: 41201

 |

 |